Kommissionens beslutning

af 23. januar 2002

om syvende ændring af beslutning 2001/740/EF om beskyttelsesforanstaltninger mod mund- og klovesyge i Det Forenede Kongerige

(meddelt under nummer K(2002) 292)

(EØS-relevant tekst)

(2002/48/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 9, og

ud fra følgende betragtninger:

(1) Kommissionens beslutning 2001/740/EF(4), senest ændret ved beslutning 2002/37/EF(5), fastlægger beskyttelsesforanstaltninger mod mund- og klovesyge i Det Forenede Kongerige.

(2) Kommissionen vedtog beslutning 2001/304/EF(6), senest ændret ved beslutning 2001/345/EF(7), om mærkning og anvendelse af visse animalske produkter i forbindelse med beslutning 2001/172/EF om beskyttelsesforanstaltninger mod mund- og klovesyge i Det Forenede Kongerige. I henhold til denne beslutning, der trådte i kraft den 23. april 2001, er kød og kødprodukter, der ikke må afsendes til destinationer uden for Storbritannien på de i beslutning 2991/172/EF, 2001/356/EF og 2001/740/EF fastsatte betingelser, blevet forsynet med et cirkelformet mærke.

(3) Det seneste udbrud af mund- og klovesyge i Storbritannien blev registreret den 30. september 2001, dvs. for over tre måneder siden, og den serologiske overvågning, der er gennemført for at underbygge ophævelsen af sygdomsrelaterede restriktioner, er blevet afsluttet i hele Storbritannien.

(4) Den forbedrede dyresundhedstilstand gør det nu muligt at ophæve størstedelen af restriktionerne, navnlig dem, der gælder for afsendelse fra Storbritannien af animalske produkter og de fleste levende dyr af modtagelige arter.

(5) Situationen gør det dog stadig påkrævet at opretholde restriktioner for flytningen af levende får og streng kontrol med afsendelsen af kød, som ikke må bringes i handelen, og som hidrører fra dyr af modtagelige arter, der blev slagtet mellem den 1. februar, datoen for den mulige virusintroduktion, og den 19. oktober 2001, datoen for vedtagelsen af beslutning 2001/740/EF, som på visse betingelser tillader afsendelse af visse former for kød fra bestemte områder.

(6) Beslutning 2001/740/EF bør ændres i overensstemmelse hermed.

(7) Situationen tages op til fornyet gennemgang på mødet i Den Stående Veterinærkomité, som er berammet til den 5.-6. februar 2002, og foranstaltningerne tilpasses om nødvendigt.

(8) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 2001/740/EF foretages følgende ændringer:

1. Artikel 1, nr. 2.2, affattes således: "2.2. Uden at bestemmelserne i Rådets direktiv 64/432/EØF og Rådets beslutning 98/256/EF og de restriktioner for flytning af modtagelige dyr i og gennem Storbritannien, som de britiske myndigheder har indført, tilsidesættes, gælder bestemmelserne i stk. 1 ikke for afsendelse af kvæg og svin fra de i bilag II nævnte områder."

2. Artikel 2 affattes således: "Artikel 2

1. Det Forenede Kongerige må ikke afsende kød som defineret i stk. 2 af kvæg, får, geder, svin eller andre klovbærende dyr, der kommer fra eller hidrører fra dyr med oprindelse i Storbritannien.

2. Kød, som nævnt i stk. 1, indbefatter 'fersk kød' som defineret i direktiv 64/433/EØF eller 91/495/EØF og 'hakket kød og tilberedt kød', som defineret i Rådets direktiv 94/65/EF.

3. Hvis kødet er tydeligt identificeret og efter produktionsdatoen er blevet transporteret og oplagret adskilt fra kød, der efter bestemmelserne i denne beslutning ikke opfylder betingelserne for afsendelse uden for de i bilag II nævnte områder, gælder forbuddet i stk. 1 ikke for det i stk. 2 nævnte kød, der er forsynet med et sundhedsmærke som omhandlet i kapitel XI i bilag I til Rådets direktiv 64/433/EØF eller, når det drejer sig om kød af andre klovbærende dyr, det sundhedsmærke, der er omhandlet i kapitel III i bilag I til direktiv 91/495/EØF, og som:

a) blev fremstillet inden den 1. februar 2001, eller

b) hidrører fra dyr, der blev slagtet, eller, når det drejer sig om kød af vildtarter, der er modtagelige for mund- og klovesyge, som blev aflivet i de i bilag II nævnte områder efter den 19. oktober 2001, eller

c) hidrører fra dyr, der blev opdrættet og slagtet eller, når det drejer sig om kød af vildtarter, der er modtagelige for mund- og klovesyge, som blev aflivet uden for de i bilag II nævnte områder.

4. Kontrollen med, at ovennævnte betingelser overholdes, føres af den ansvarlige veterinærmyndighed under tilsyn af de centrale veterinærmyndigheder.

5. Kød, der sendes fra Det Forenede Kongerige til andre medlemsstater, skal være ledsaget af et certifikat, som er udstedt af en embedsdyrlæge. Certifikatet skal være forsynet med følgende påtegning: 'Kød, der opfylder kravene i Kommissionens beslutning 2001/740/EF af 19. oktober 2001 om beskyttelsesforanstaltninger mod mund- og klovesyge i Det Forenede Kongerige'.

"

3. Artikel 3 affattes således: "Artikel 3

1. Det Forenede Kongerige må ikke afsende kødprodukter af kvæg, får, geder, svin eller andre klovbærende dyr, der kommer fra Storbritannien, eller kødprodukter tilvirket af kød fra dyr, der er modtagelige for mund- og klovsyge og har oprindelse i denne del af Det Forenede Kongerige.

2. Forbuddet i stk. 1 gælder ikke for kødprodukter, der opfylder sundhedskravene i direktiv 77/99/EØF, og som:

a) er fremstillet af det kød, der er beskrevet i artikel 2, stk. 3, eller

b) har været underkastet en af de behandlinger, der er fastsat i artikel 4, stk. 1, i Rådets direktiv 80/215/EØF, eller som under tilvirkningen over alt har fået en pH-værdi på under 6.

3. Kødprodukter, der sendes fra Storbritannien til andre medlemsstater, skal være ledsaget af et certifikat, som er udstedt af en embedsdyrlæge. Certifikatet skal være forsynet med følgende påtegning: 'Kødprodukter, der opfylder kravene i Kommissionens beslutning 2001/740/EF af 19. oktober 2001 om beskyttelsesforanstaltninger mod mund- og klovesyge i Det Forenede Kongerige'.

4. Uanset stk. 3 er det, når det gælder kødprodukter, der opfylder kravene i stk. 2, og som er blevet forarbejdet på en virksomhed, som anvender HACCP(8) og en kontrollerbar standardprocedure, som sikrer, at behandlingsnormerne opfyldes og registreres, tilstrækkeligt, at det i det handelsdokument, der ledsager sendingen og er attesteret i henhold til artikel 9, stk. 1, at de betingelser, der gælder for den i stk. 2 fastsatte behandling, er opfyldt.

5. Uanset stk. 4 er det tilstrækkeligt, at kødprodukter, der er varmebehandlet i hermetisk lukkede beholdere, så de kan holde sig, ledsages af et handelsdokument, hvoraf det fremgår, hvilken varmebehandling der er anvendt."

4. I artikel 6, stk. 3, indsættes som litra d): "d) fersk og frossen tyresæd og ornesæd, der er produceret i henhold til henholdsvis direktiv 88/407/EØF og 90/429/EØF efter den 15. januar 2002 i de i bilag II nævnte områder."

5. Artikel 12 udgår.

6. I artikel 16 ændres "28. februar 2002" til "31. marts 2002".

7. I bilag I udgår udtrykket "Det Forenede Kongerige undtagen Nordirland og Isle of Man", og hele bilag III udgår.

Artikel 2

Denne beslutning er rettet til medlemsstaterne.

Udfærdiget i Bruxelles, den 23. januar 2002.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 395 af 30.12.1989, s. 13.

(4) EFT L 277 af 20.10.2001, s. 30.

(5) EFT L 15 af 17.1.2002, s. 34.

(6) EFT L 104 af 13.4.2001, s. 6.

(7) EFT L 122 af 3.5.2001, s. 31.

(8) HACCP= risikoanalyse og kritiske kontrolpunkter.